Mikheil Saakasjvili

Mikheil Saakasjvili (georgisk მიხეილ სააკაშვილი, født 21. desember 1967 i Tbilisi, Georgia) er guvernør i den ukrainske regionen Odessa. Han er opprinnelig georgisk, og var president i Georgia fra 25. januar 2004 til 17. november 2013. Fra 2014 til 2017 var Saakasjvili en viktig rådgiver for Ukrainas president Petro Porosjenko, men dette samarbeidet stoppet opp i 2017 da han kom på kant med regjeringen.   

I forbindelse med utnevnelsen til ukrainsk guvernør den 30. mai 2015, ble Saakasjvili også tildelt ukrainsk statsborgerskap. Saakasjvili har oppholdt seg i utlandet etter at han gikk av som georgisk president. I Georgia har myndighetene utstedt arrestordre på ham for påstått maktmisbruk i den tid han styrte landet. Saakasjvili selv benekter å ha gjort noe galt. I mai 2015 ble Saakasjvili utnevnt til guvernør i Odessa oblast og oppnådde samtidig ukrainsk statsborgerskap. Han gikk av som guvernør i november 2016. I juli 2017 annullerte ukrainske myndigheter hans statsborgerskap begrunnet med en formell feil i søknaden.https://www.nrk.no/urix/saakasjvili-inne-i-ukraina-_-na-utfordrer-han-president-porosjenko-1.13681779 I 2019 ga Ukrainas nyvalgte President Volodymyr Zelenskyj statsborgerskapet tilbake til Saakasjvili.  

Fornavnet hans blir ofte skrevet Mikhail, som er en russisk form. Etternavnet blir likeledes ofte skrevet Saakashvili, som er en engelsk form.

I oktober 2021 ble Mikheil Saakasjvili arrestert etter ulovlig retur til landet sitt, etter å ha vært i eksil utenfor Georgia siden 2013. En gest han forklarte med sin vilje til å kjempe sammen med sine landsmenn i landet.

 Bakgrunn 
Saakasjvili har studert i Frankrike og Ukraina og jus ved Columbia University i USA. Han ble senere ansatt i et advokatfirma i New York City.BBC News:Profile: Mikhail Saakashvili

 Justisminister 
I 2000 ble Saakasjvili utnevnt til justisminister, men sluttet etter å ha kommet med krasse uttalelser mot daværende President Edvard Shevardnadze i 2001.Elections.ge: Mikheil Saakashvili, presentert 21. desember 2007

 Roserevolusjonen 

Saakasjvili kom til makten etter roserevolusjonen i november 2003. Store demonstrasjoner mot valgfusk ved parlamentsvalget 2. november 2003 førte til at daværende president Eduard Sjevardnadse gikk av. Saakasjvili var en av de sentrale lederne i disse demonstrasjonene.

 Presidentskap 
 Valget i 2004 
Ved presidentvalget 4. januar 2004 vant så Mikheil Saakasjvili en stor seier med over 96 % av stemmene og ble innsatt som den nye presidenten i Georgia 25. januar. Han ble dermed den yngste presidenten i Europa, 36 år gammel. 28. mars samme år ble det avholdt nyvalg på nasjonalforsamlingen, og det Saakasjvili-støttende partiet "Nasjonalbevegelse" vant valget.

 Krisen i 2007 
Senere i 2007 nådde Georgia sin verste krise siden roserevolusjonen. En serie med demonstrasjoner mot regjeringen i oktober, med anklager om mord, korrupsjon. Irakli Okruasjvili var den fremste talsmannen for anklagene. Protestene fikk sitt klimaks tidlig i november 2007, og involverte flere opposisjonsgrupper og media-mogulen Badri Patarkatsisjvili. Selv om demonstrasjonene døde ut raskt, bestemte regjeringen seg for å bruke politi mot de gjenværende demonstrantene. Dette resulterte i gateslag i Tbilisi 7. november. Presidenten innførte unntakstilstand i perioden 7.  til 16. november og restriksjonene pålagt noe media, førte til hard kritikk av Saakasjvili-regjeringen fra både inn- og utland.

8. november 2007 kom president Saakasjvili med et kompromiss, der han foreslo å avholde presidentvalget i Georgia tidlig i 2008. an foreslo også å avholde en folkeavstemningen om tidspunktet for valg på ny nasjonalforsamling og en folkeavstemning om NATO-medlemskap samtidig. Flere endringer i valgoppsettet ble gjort for opposisjonen.Civil Georgia: Saakashvili Calls Snap Presidential Polls, Referendum, presentert 8. november 2007

 Valget i 2008 
Den 23. november 2007 nominerte det styrende partiet Den forente nasjonalbevegelse offisielt Saakasjvili som sin presidentkandidat. I samsvar med grunnloven i Georgia, gikk deretter Saakasjvili av som president 25. november, for å arbeide med sin valgkamp.Civil Georgia: Saakashvili Steps Down to Run for Re-Election, presentert 25. november 2007

 Krigen i Sør-Ossetia 
I august 2008 startet nye voldeligheter, før den 7. august brøt ut regulære krigshandlinger mellom styrker fra Sør-Ossetia og Georgia. Dagen etter ble også russiske styrker involvert, både med soldater, fly og pansrede styrker. Russerne begynte da å angripe mål inne i selve Georgia.

 Referanser 

 Eksterne lenker 




 The official site of the President of Georgia 
 Journal: Modern Georgia's Young Founding Fathers by Stephen Kinzer, The New York Times, June 4, 1998
 Caspian Business News article on Mrs. Saakashvili-Roelofs
 BBC News Online profile of Mikhail Saakashvili
 Unprovoked Onslaught by Mikheil Saakashvili in The Wall Street Journal

Kategori:Georgiske presidenter
Kategori:Personer fra Tbilisi